Diari Oficial de la Generalitat Valenciana


Sumari del DOGV 1459, del 09-01-1991 (1991/819884)

DECRET 204/1990, de 26 de desembre, del Consell de la Generalitat Valenciana, sobre reintegrament de transferències corrents i de capital.
------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1990/12/26/204**

### Versions

 01/01/2016 - Actualitat  24/05/2013 - 31/12/2015  Text inicial: 09/01/1991 - 23/05/2013 

### Dades del document

Número de DOGV
:   1459

Data del DOGV
:   09-01-1991

Secció del DOGV
:   DISPOSICIONS GENERALS

Número del document
:   1991/819884


Data del document
:   26-12-1990

Organisme emissor
:   Conselleria d'Economia i Hisenda

Tipus de document
:   Decret

Anàlisi jurídica

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

TEXT CONSOLIDAT

 

**Versió vigent: 01.01.2016 – 30.07.2021**

 

**Decret 204/1990, de 26 de desembre, del Consell de la Generalitat Valenciana, sobre reintegrament de transferències corrents i de capital.**

 

**[(DOGV núm. 1459 de 09.01.1991)](http://www.docv.gva.es/datos/1991/01/09/pdf/1991_819884.pdf)** **Ref. 0063/1991**

 

 

Les subvencions corrents de caràcter nominatiu o que encara que no tinguen aquest caràcter es concedesquen als ens públics o de naturalesa mercantil que integren el sector públic valencià, comprés en l'article 5 de la Llei 4/1984, de 13 de juny, d'Hisenda Pública de la Generalitat Valenciana, tenen el clar objectiu de finançar l’activitat d'aquests ens en general o algun aspecte concret d'aquelles, determinada en els acords de concessió.

Si al final d'un exercici econòmic no s'haguessen aplicat els imports respectius a la finalitat que els donà origen, han d'adoptar-se les mesures necessàries perquè l’òrgan concedent puga disposar d’aquests imports. En conseqüència, a proposta del Conseller d'Economia i Hisenda, i amb la deliberació prèvia del Govern Valencià en la reunió del dia 26 de desembre de 1990,

 

 

DECRETE:

 

**Article primer**

Les subvencions que es concedisquen als ens del sector públic instrumental de la Generalitat compresos en els articles 154 a 157 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, que no s'hagen aplicat a les seues finalitats al tancament de l'exercici, seran reintegrades al pressupost de la Generalitat. ****[1]****

A l’efecte abans indicat s’entendrà que les subvencions han estat aplicades quan al final de l’exercici, i, segons el que disposa l’Ordre de tancament de comptabilitat, es troben vinculades al compliment d'obligacions ja reconegudes.

 

**Article segon**

La comptabilitat de l'ens beneficiari recollirà en un compte deutor del balanç, tancat el 31 de desembre de cada any, els imports no aplicats d'acord amb el que assenyala l'article anterior.

D'aquesta circumstància es donarà compte a la Intervenció General.

 

**Article tercer**

La situació que done lloc a reintegrament es determinarà en els informes d'auditoria anual que es practique a cada entitat i els imports que s'han de reintegrar podran ser compensats amb els lliuraments de l’exercici següent en virtut d’acord del Govern Valencià, a proposta del Conseller d’Economia i Hisenda.

 

 

DISPOSICIONS FINALS

 

**Primera**

S'autoritza el Conseller d'Economia i Hisenda per a dictar les disposicions necessàries per a desplegar aquest decret.

 

**Segona**

Aquest decret entrarà en vigor el mateix dia de la publicació en el Diari Oficial de la Generalitat Valenciana.

 

València, 26 de desembre de 1990.

 

El president de la Generalitat Valenciana

JOAN LERMA I BLASCO

 

El conseller d’Economia i Hisenda,

ANTONIO BIRLANGA CASANOVA

 

 

 

---

****[1]**** El paràgraf primer de l’article primer es modifica per la **[Llei 1/2013, de 21 de maig](https://dogv.gva.es/va/eli/es-vc/l/2013/05/21/1/)**, de la Generalitat, de Mesures de Reestructuració i Racionalització del Sector Públic Empresarial i Fundacional de la Generalitat (DOGV núm. 7030 de 23.05.2013. Ref. Base de dades 005043/2013), en la redacció que en fa l'article 70 de la **[Llei 10/2015, de 29 de desembre](https://dogv.gva.es/va/eli/es-vc/l/2015/12/29/10/)**, de mesures fiscals, de gestió administrativa i financera, i d'organització de la Generalitat (DOGV núm. 7689 de 31.12.2015) Ref. Base de dades 009939/2015.


Còpia Permalink ELI